מירי חנוך

מירי חנוך (נולדה ב-17 בנובמבר 1966) היא עיתונאית, סופרת ותסריטאית ישראלית.

ביוגרפיה
שירתה בצבא ככתבת בביטאון חיל האוויר, החלה ללמוד בבית צבי אך עזבה באמצע. כתבה ב"דבר" וב"על המשמר", ערכה את עמודי התרבות במקומון "תל אביב" וחיברה תסריטים לתוכניות טלוויזיה. הייתה נשואה לחבר להקת תיסלם צוף פילוסוף, ולשניים שתי בנות: השחקנית ליה פילוסוף וגייל. בשנת 2005 נישאה לשף אייל שני, ולהם בת אחת, אנה. כיום היא מלמדת כתיבה בפקולטה לתקשורת במכללה למנהל.

משנת 2005 ועד 2009 כתבה את טור האוכל של "הארץ" יחד עם בעלה השף אייל שני.

בשנת 2003 הוציאה את הספר "להורים שלום" (הוצאת כתר) שהיה אוסף של טורים שהתפרסמו בין השנים 1999–2000 בעיתון "עכבר העיר". הספר עוסק בחוויות הלידה וההורות.

בשנת 2008 השתתפה חנוך בסרט הדוקומנטרי "פיצה באושוויץ" בהפקתה של אסנת טרבלסי, בו יצאה עם אביה ניצול השואה דני חנוך, ואחיה, שגי חנוך, למסע שורשים בפולין. הסרט הוקרן בערוץ 8 ביום השואה 2009.

במהלך 2009 השתתפה בסדרת הטלוויזיה "מחוברות", ששודרה בערוץ הוט 3 במהלך החודשים יולי-אוגוסט 2009. ב-2010 הנחתה את התוכנית "דיבור חדיש" בערוץ 8 לצד אסף הראל.

בשנת 2010 יצא לאור ספרה "מה כל כך מצחיק בפאני" בהוצאת כנרת זמורה-ביתן.

קישורים חיצוניים 
 
 
 פיצה באושוויץ, טרבלסי הפקות
 פיצה באושוויץ, הסרט המלא, ynet
 אודות מירי חנוך במחוברות, ynet
 רויטל סלומון, ביקורת על מירי חנוך, קפה דה מרקר
 
 
 
 
 
 מירי חנוך בוחרת חמישה מקומות אהובים בירושלים באתר חמש יחידות, אוקטובר 2015

עיתונאיות כותבות עברית
בוגרות תיכון מקיף יהוד
בוגרי תיכון מקיף יהוד
סגל דבר
תסריטאיות ישראליות
תסריטאים ישראלים
סופרות ישראליות
סופרים ישראלים
סגל בטאון חיל האוויר
חיילות חיל האוויר הישראלי
משתתפי מחוברים
ישראליות שנולדו ב-1966
ישראלים שנולדו ב-1966